Siegfried Körber

Siegfried KÖRBER (naskiĝinta la  en Wittenberg, mortinta la  en Audenge) estis germana pentristo, grafikisto kaj altlerneja docento.

 Vivo kaj agadoj 
Körber studis inter 1954 kaj 1959 en Potsdam ĉe la Fakalternejo pri aplikitaj artoj kaj en Berlino. Post diplomiĝo dizajnisteca liustudis inter 1959 kaj 1965 artedukadon ĉe la Pedagogia Altlernejo de Erfurto kaj ĉe la Universitato de Lepsiko.

De 1964 li estis asistanto kaj instruisto pri vidaj artoj en Erfurto. Inter 1965 kaj 1967 li studis kiel eksterulo ĉe Hans Theo Richter (Dresdeno). Sekvis doktoriĝo en la 1976-a jaro Erfurte per defendo de la tezo Zur Grundlagenausbildung der Fachlehrer für Kunsterziehung im Lehrgebiet Bildende Kunst (Grafik) unter besonderer Beachtung der erziehungswirksamen Gestaltung der Lehrveranstaltungen. Traduko: Fundamenta klerigo de priartaj fakinstruistoj en la sekcioj de vidaj artoj/grafikaĵoj kun aparta konsidero de la efikeco de ĉeuniversitataj prelegoj.

En 1980 li fariĝis sekciestro pri vidaj artoj, en 1982 docento kaj en 1989 profesoro. Pensiuliĝo estis en 2002; de tiam li tute dediĉis sin al pentrado kaj grafikaranĝado.

Ekde 2011 li aliĝis al la artista grupo Künstlergruppe Hohenfelden e.V. (kiu fondiĝis en 1994). Liaj partneroj tieaj estis Beate Borchard (1964–2017), Klaus Bose (* 1940), Ekkehard Franz (* 1947), Elvira Franz (* 1951), Helmut Griese (1925–2009), Evelyn Körber (* 1959; ŝia edzino), Kerstin Kreller (* 1958), Stefan Kreller, Hans-Peter Marder (1951–2021) kaj Jürgen Postel.

Körber majstro estis en diversaj teknikoj kvankam plej famaj estis liaj akvareloj. Li plurfoje restadis je Rügen kaj Hiddensee, i.a. por akompani kritike praktikajn ekzercojn de studentoj.

Studvojaĝoj liaj estis de 1990 i.a. al Norvegio, Egiptio kaj Francio kie li mortis en septembro 2019.Michael Grübner: "Trauer um den Aquarell-Meister aus Hohenfelden", ĉe: TA, 3.10.2019

Körber estis membro de la GDR-ligo porartista Verband Bildender Künstler der DDR. Li estis influata de la turingiaj pejzaĝistoj Otto Paetz kaj Otto Knöpfer aktualigante ties artistajn perspektivojn. Kiel ili li preferis senperan renkontiĝon kun pejzaĝoj. Tamen li mem apenaŭ kreis samteknikajn pentraĵojn preferante kretajn desegnaĵojn kaj akvarelojn.

 Honoroj 
 1988: internacia Nivódij-artpremio de la artista kolonio de Hajdúság (Granda Hungara Ebenaĵo)

 Ekspozicioj 
 Unuopulaj 
 1989: Mainz, Foyer des Theaters (akareloj)
 2011: Hohenfelden, Thüringer Freilichtmuseum („Vor Ort“. Desegnaĵoj kaj akvareloj.)
 2017: Erfurt, Schloßmuseum Molsdorf („Siegfried Körber: Elementares. Aquarelle und Zeichnungen“)

 Kun aliaj 
 1975, 1979 kaj 1984: Erfurt, Bezirkskunstausstellungen
 1986: Gotha, Kastelo Friedenstein („Das Urteil des Paris in der bildenden Kunst der DDR“)
 2012: Bad Berka, Coudrayhaus („Vertraute Schatten – Fremdes Licht“. Künstlergruppe Hohenfelden)
 2017: Saalfeld, Saale-Galerie (Werkschau der Künstlergruppe Hohenfelden)plano de ĉiuj ekspozicioj de 2017

 Eksteraj ligiloj 
 biografio sur registro de artistoj orientgermanaj

 Notoj 

Kategorio:Desegnistoj
Kategorio:Kulturo de GDR
Kategorio:Germanaj pentristoj
Kategorio:Homoj rilataj al Erfurto
Kategorio:Germanaj profesoroj